**Utrednings- og behandlingslinje for ADHD hos barn og unge Ansvar og oppgaver**

|  |  |
| --- | --- |
| **Delprosess** | **OPPFANGING** |

|  |  |
| --- | --- |
| **Generelt** | **Mange symptomer på ADHD kan også være forenlig med andre vansker, som tilknytningsvansker, samspillsvansker, lærevansker og belastninger i barnets miljø. Dette er svært viktig å vurdere i oppfangingsfasen.** |
| **Foresatte** | Ved bekymring for barnets uro, impulsivitet og konsentrasjonsvansker – eller ved bekymring for barnets generelle utvikling – kan foresatte ta opp sin bekymring med barnehage, skole eller helsestasjon. Man kan også ta direkte kontakt med PPT eller fastlegen. Det er fint om foresatte i forkant av en slik samtale har notert ned noe av det som har gitt dem grunn til bekymring. |
| **Barnehage/skole** | Når foresatte tar kontakt må en sammen finne ut om det er grunn til bekymring for den atferden som er beskrevet. Barnehage/skole må også selv ta initiativ til samtale med foresatte dersom bekymringsfull uro, impulsivitet og konsentrasjonsvansker er observert. Dersom vanskene har vedvart over 6 mndr., viser seg både hjemme og i barnehage/skole, og ikke umiddelbart kan forklares med forhold en kan gjøre noe med hjemme eller i barnehage/skole, bør barnet i samråd med foresatte henvises til PPT ved mistanke om mulig ADHD. Henvisning til PPT bør inneholde beskrivelse av faglig, sosial, språklig og emosjonell fungering. I de situasjoner der henvisning til PPT ikke er aktuelt, kan barnehagen/skolen be foresatte ta kontakt med fastlege eller helsesøster. |
| **Helsesøster** | Fange opp bekymringer rundt mulige ADHD-symptomer ved den generelle kartlegging av barnets utvikling og foreldre/barn-samspill. Følge opp foresattes bekymringer gjennom videre kartlegging og rådgivning. Med samtykke fra foresatte henvise til fastlege eller PPT ved behov for ytterligere kartlegging av mulig ADHD. |
| **Pedagogisk**  **psykologisk**  **tjeneste (PPT)** | Fange opp barn med mulig ADHD via faste møter med barnehager/skoler, eller i saker som blir meldt PPT av andre årsaker. I samarbeid med foresatte og barnehage/skole utføre foreldresamtale/ kartlegging/testing/observasjoner og innhenting av opplysninger fra barnehage/skole for å avklare behov for videre utredning i spesialisthelsetjenesten. Dersom PPT konkluderer med at det er behov for slik utredning, videresendes saken til fastlege for somatisk undersøkelse og henvisningsvurdering |
| **Fastlege** | Fange opp mulig ADHD gjennom vanlige legekonsultasjoner, uttrykt bekymring for barnets utvikling fra foresatte, eller via henvendelser fra helsesøster eller PPT. |
| **Barnevern** | Fange opp barn med mulig ADHD i saker der foresatte ber om bistand, eller i saker der det meldes bekymring for barnets omsorgssituasjon. ADHD og traumatisering/ tilnytningsforstyrrelser kan ha noen symptomer som kan ligne hverandre, og det er viktig å se helheten i barnets symptomer og familiens situasjon |
| **Psykisk helsevern**  **(BUP)** | Fange opp barn med mulig ADHD, men som er henvist for annen problematikk. Ved behov bistå kommunale tjenester konsultativt i forkant av eventuell henvisning. |
| **Barnehabilitering** | Fange opp barn som kan ha ADHD som mulig tilleggsdiagnose. Ved behov bistå kommunale tjenester konsultativt. |